ཨ་རིའི་རྒྱལ་ཁབ་ཀྱི་གསོལ་འདེབས་ཞོགས་ཇའི་འདུ་འཛོམས་ཞེས་པ་ནི་ཨ་རི་དང་དབྱིན་ཡུལ་དུ་དར་བའི་ཡི་ཤུའི་ཆོས་ལུགས་ལས་ལྷ་ལ་གསོལ་འདེབས་ཀྱི་ཆོ་གའམ་མཛད་སྒོ་ཞིག་ཡིན་པ་དང་།ལོ་ལྟར་ཕྱི་ཟླ་གཉིས་པའི་རེས་གཟའ་ཕུར་པུ་དང་པོ་ནམ་ཡིན་ལ་ཨ་རིའི་གྲོས་ཚོགས་ནང་ཆོས་ལུགས་ཀྱི་མཛད་སྒོ་དེ་འཚོགས་ཏེ།ཨ་རིའི་ལས་ཐོག་སྲིད་འཛིན་གཙོས་པའི་གཞུང་གི་མཛད་གཙོ་རྣམ་པ་དང་།འཛམ་གླིང་གི་རྒྱལ་ཁབ་དང་ཡུལ་གྲུ་བརྒྱ་ཙམ་གྱི་སྐུ་ཚབ་མགྲོན་འབོད་བྱེད་ཀྱི་ཡོད་པ་མ་ཟད།སྐུ་མགྲོན་གཙོ་བོ་གཅིག་དང་སྲིད་འཛིན་གཉིས་ཀྱིས་གཏམ་བཤད་སྤེལ་བའི་ལུགས་སྲོལ་ཡོད་འདུགཕྱི་ལོ་༡༩༥༣ལོར་གཞུང་འབྲེལ་གྱི་ཆོས་ལུགས་མཛད་སྒོ་དེ་ཐོག་མར་འགོ་འཛུགས་བྱས་ཏེ།དང་ཐོག་སྲིད་འཛིན་གྱི་གསོལ་འདེབས་ཞོགས་ཇའི་འདུ་འཛོམས་ཞེས་འབོད་ཀྱང་།ཕྱིས་སུ་ཕྱི་ལོ་༡༩༧༠ལོར་རྒྱལ་ཁབ་ཀྱི་གསོལ་འདེབས་ཞོགས་ཇའི་འདུ་འཛོམས་ཞེས་མིང་བསྒྱུར་བྱས་ཡོད་པ་རེད།།